CELEX: 31996R1749
Language: ro
Date: 1996-09-09 00:00:00
Title: Regulamentul (CE) nr. 1749/96 al Comisiei din 9 septembrie 1996 privind măsurile inițiale de punere în aplicare a Regulamentului (CE) nr. 2494/95 al Consiliului privind indicii armonizați ai prețurilor de consum

10/Volumul 01
            
            
               RO
            
            
               Jurnalul Ofícial al Uniunii Europene
            
            
               45
            
         31996R1749
   
               L 229/3
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1749/96 AL COMISIEI
   
   din 9 septembrie 1996
   privind măsurile inițiale de punere în aplicare a Regulamentului (CE) nr. 2494/95 al Consiliului privind indicii armonizați ai prețurilor de consum
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2494/95 al Consiliului din 23 octombrie 1995 privind indicii armonizați ai prețurilor de consum (1), în special articolul 4 și articolul 5 alineatul (3),
   întrucât fiecare stat membru trebuie să elaboreze un indice armonizat al prețurilor de consum (IAPC) începând cu indicele pe luna ianuarie 1997;
   întrucât articolul 3 din Regulamentul (CE) nr. 2494/95 cere ca domeniul de aplicare al IAPC să cuprindă bunurile și serviciile disponibile pentru cumpărare pe teritoriul economic al statului membru în scopul de a satisface în mod direct nevoile consumatorilor;
   întrucât aria de cuprindere a indicilor prețurilor de consum existenți elaborați de statele membre, practicile urmate pentru includerea unor bunuri și servicii devenite recent semnificative, procedurile de ajustare a prețurilor pentru modificări în calitatea articolelor cu prețuri stabilite, metodele de combinare a prețurilor pentru formarea indicilor prețurilor pentru agregatele elementare sau metodele de eșantionare și practicile de obținere a prețurilor diferă între statele membre într-o măsură atât de mare încât indicii prețurilor de consum rezultați elaborați de statele membre nu îndeplinesc cerința de comparabilitate necesară pentru elaborarea IAPC;
   întrucât practica utilizării prețurilor anterioare ca înlocuitori ai prețurilor pe luna curentă diferă de utilizarea prețurilor colectate într-o măsură atât de mare încât indicii prețurilor de consum rezultați elaborați de statele membre nu îndeplinesc cerința de comparabilitate necesară pentru elaborarea IAPC;
   întrucât este necesară includerea bunurilor și serviciilor noi devenite semnificative atât în cazul IAPC-urilor ale căror ponderi sunt actualizate anual, cât și al acelora ale căror ponderi sunt actualizate mai puțin frecvent;
   întrucât sunt necesare măsuri de aplicare pentru a asigura comparabilitatea indicilor armonizați ai prețurilor de consum în conformitate cu articolul 5 alineatul (3) din Regulamentul (CE) nr. 2494/95;
   întrucât, în conformitate cu articolul 15 din Regulamentul (CE) nr. 2494/95, Comisia (Eurostat) trebuie să prezinte Consiliului un raport asupra fiabilității IAPC-urilor și a gradului de conformare a acestora cu cerințele de comparabilitate;
   întrucât măsurile prevăzute în prezentul regulament sunt în conformitate cu avizul Comitetului pentru Programul Statistic (CPS), constituit prin Decizia 89/382/CEE, Euratom (2) a Consiliului;
   întrucât Institutul Monetar European a fost consultat în conformitate cu articolul 5 alineatul (3) din Regulamentul (CE) nr. 2494/95 și a dat un aviz pozitiv,
   ADOPTĂ PREZENTUL REGULAMENT:
   I.   DISPOZIȚII GENERALE
   Articolul 1
   Obiectivul
   Obiectivul prezentului regulament este de a stabili, în sensul elaborării unui indice armonizat comparabil al prețurilor de consum (IAPC), prezentat de fiecare stat membru:
   
               —
            
            
               domeniul inițial de cuprindere a bunurilor și serviciilor, precum și practicile comparabile de actualizare a listei pentru a include bunurile de consum și serviciile devenite recent semnificative;
            
         
               —
            
            
               standarde minime pentru procedurile de ajustare a calității;
            
         
               —
            
            
               standarde minime pentru prețurile folosite;
            
         
               —
            
            
               formula de calcul al indicilor prețurilor pentru agregatele elementare.
            
         Scopul constă, de asemenea, în a asigura că eșantionarea prețurilor este realizată astfel încât IAPC să fie suficient de fiabili pentru a putea fi utilizați în comparații internaționale și pentru a furniza informații pe baza cărora să se stabilească standardele minime de eșantionare.
   Articolul 2
   Definiții
   În sensul prezentului regulament:
   
               (a)
            
            
               „Aria de cuprindere inițială a bunurilor și serviciilor în IAPC” înseamnă acele categorii și subcategorii reprezentate prin patru cifre și specificate în clasificarea COICOP/IAPC (clasificarea după scop a consumului individual adaptat nevoilor IAPC), menționate în anexa I;
            
         
               (b)
            
            
               „bunuri și servicii devenite recent semnificative” înseamnă acele bunuri și servicii ale căror modificări de preț nu sunt explicit incluse în IAPC-ul unui stat membru și pentru care se estimează că cheltuiala reprezintă cel puțin a mia parte din cheltuielile acoperite de IAPC-ul respectiv;
            
         
               (c)
            
            
               „modificarea calității” are loc ori de câte ori un stat membru consideră că o modificare a specificației a avut ca efect o diferență semnificativă, din perspectiva utilității pentru consumator, între o nouă variantă sau model al unui bun sau serviciu și un bun sau serviciu selectat anterior pentru includerea în IAPC, pe care cel dintâi îl înlocuiește. Nu intervine o schimbare a calității atunci când are loc o revizuire cuprinzătoare a eșantionului IAPC;
            
         
               (d)
            
            
               „ajustarea calității” înseamnă procedeul prin care se ține seama de modificarea calității prin creșterea sau diminuarea prețurilor curente observate sau a prețurilor de referință cu un factor sau o sumă echivalentă cu valoarea acelei modificări a calității;
            
         
               (e)
            
            
               „eșantion țintă” înseamnă setul de prețuri pentru bunuri și servicii pe care statul membru își planifică să-l obțină pentru elaborarea IAPC-ului din ianuarie 1997 sau pe care își planifică să-l obțină la un moment ulterior, cu scopul de a respecta propriile standarde sau oricare standard european în ceea ce privește fiabilitatea sau comparabilitatea;
            
         
               (f)
            
            
               „preț observat” înseamnă prețul efectiv confirmat de statele membre;
            
         
               (g)
            
            
               „preț estimat” înseamnă acel preț care înlocuiește un preț observat și care este bazat pe o procedură adecvată de estimare. Prețurile observate anterior nu vor fi considerate ca prețuri estimate decât în situația în care se poate demonstra că sunt estimări adecvate;
            
         
               (h)
            
            
               „preț de înlocuire” înseamnă un preț observat pentru un bun sau serviciu care este considerat ca un substitut direct al unui bun sau serviciu al cărui preț a fost inclus în eșantionul țintă;
            
         
               (i)
            
            
               „indice agregat elementar” înseamnă un indice de preț pentru un agregat elementar în care se includ doar date referitoare la preț;
            
         
               (j)
            
            
               „agregat elementar” înseamnă cheltuiala sau consumul acoperit de cel mai detaliat nivel de stratificare al IAPC-ului și în cadrul căruia nu sunt disponibile, în scopul ponderării, informații fiabile privind cheltuielile;
            
         
               (k)
            
            
               „eșantionarea” înseamnă orice procedură de construire a IAPC-ului, în care un subset al populației de prețuri plătite de consumatori este folosit pentru a estima schimbările de preț pentru o anumită categorie de bunuri și servicii acoperite de IAPC;
            
         
               (l)
            
            
               „fiabilitatea” este evaluată în funcție de „precizie”, termen care se referă la scala erorilor de eșantionare, și de „reprezentativitate”, termen care se referă la absența subiectivității.
            
         II.   MĂSURI PENTRU ASIGURAREA COMPARABILITĂȚII, FIABILITĂȚII ȘI RELEVANȚEI IAPC
   Articolul 3
   Domeniul inițial de aplicare
   IAPC care includ indicii de preț și ponderile pentru fiecare categorie menționată în anexa I, reprezentând mai mult de a mia parte din cheltuiala totală acoperită de toate aceste categorii, sunt considerate ca fiind comparabile.
   Articolul 4
   Bunuri și servicii devenite recent semnificative
   Statele membre:
   
               (a)
            
            
               caută în mod sistematic să identifice bunurile și serviciile devenite recent semnificative;
            
         
               (b)
            
            
               verifică semnificația bunurilor și serviciilor raportate ca fiind devenite recent semnificative în alte state membre.
            
         IAPC este astfel calculat încât să includă modificările de preț ale unui bun sau serviciu devenit recent semnificativ, atunci când bunul sau serviciul respectiv a fost estimat ca încadrându-se în definiția dată în articolul 2 litera (b). Acest lucru se realizează în 12 luni de la identificarea lor, fie prin ajustarea ponderilor categoriei sau a ponderilor în interiorul categoriei relevante din clasificarea COICOP/IAPC prezentată în anexa I la prezentul regulament, fie prin atribuirea unei părți din ponderea specifică pentru bunul sau serviciul devenit recent semnificativ.
   Articolul 5
   Standardele minime pentru procedurile de ajustare a calității
   (1)   IAPC pentru care sunt făcute ajustări de calitate adecvate sunt considerați a fi comparabili. Acolo unde apar schimbări de calitate, statele membre vor constitui indici de preț prin realizarea unor ajustări de calitate adecvate, bazate pe estimări explicite ale valorii acelei modificări de calitate. În absența unor estimări naționale, statele membre utilizează estimările bazate pe informațiile furnizate de Comisie (Eurostat), acolo unde acestea sunt disponibile și relevante.
   (2)   Dacă nu sunt disponibile estimări, schimbările de preț sunt estimate ca fiind diferența între prețul înlocuitorului selectat și cel al articolului pe care acesta l-a înlocuit. Modificarea calității nu trebuie niciodată estimată ca diferența totală de preț dintre cele două articole, cu excepția cazului în care aceasta poate fi justificată ca o estimare adecvată. În cazul în care înlocuirile trebuie realizate după ce bunurile sau serviciile au fost oferite la prețuri reduse, aceste înlocuiri trebuie selectate conform similarității acestora în ceea ce privește utilitatea oferită consumatorului și nu conform similarității de preț.
   Articolul 6
   Standardele minime pentru prețuri
   (1)   Statele membre produc IAPC folosind prețurile observate ale eșantionului țintă.
   
               (a)
            
            
               În cazul în care eșantionul țintă necesită observări lunare, dar observarea nu se poate face datorită lipsei de disponibilitate a unui articol sau din oricare alt motiv, pentru prima sau a doua lună se pot folosi prețuri estimate, dar începând din a treia lună se vor folosi prețuri de înlocuire.
            
         
               (b)
            
            
               În cazul în care, în mod excepțional, eșantionul țintă necesită observații mai puțin frecvente decât lunar, pentru acele luni în care nu sunt cerute prețurile observate, se folosesc prețuri estimate. Prețurile estimate pot fi folosite și prima oară când nu se poate realiza observarea prețurilor. În cazul în care observarea nu se poate realiza nici a doua oară consecutiv, atunci se utilizează prețurile de înlocuire.
            
         (2)   În cazul în care, în circumstanțele menționate în prezentul articol, nu sunt disponibile prețuri de înlocuire, pot fi utilizate în continuare prețurile estimate, cu condiția ca gradul utilizării lor să se limiteze la un nivel adecvat pentru realizarea comparabilității.
   Articolul 7
   Indicii de preț pentru agregatele elementare
   IAPC sunt calculați utilizând una din cele două formule prezentate în alineatul (1) al anexei II la prezentul regulament sau pe baza unei formule alternative comparabile care să nu aibă ca rezultat un indice ce diferă în mod sistematic de indicele obținut pe baza vreuneia din formulele date cu mai mult de o zecime dintr-un procent, în medie, pe o perioadă de un an față de anul precedent.
   Articolul 8
   Standardele minime pentru eșantionare
   Sunt considerați ca fiind fiabili și comparabili IAPC calculați pe baza eșantioanelor țintă care, pentru fiecare categorie a clasificării COICOP/IAPC și luând în considerare ponderea categoriei, conțin suficiente agregate elementare pentru a oglindi diversitatea articolelor aparținând categoriei respective, precum și prețuri suficiente în cadrul fiecărui agregat elementar pentru a ține cont de variația mișcării prețurilor în cadrul populației.
   Articolul 9
   Controlul calității
   Statele membre:
   
               (a)
            
            
               furnizează Comisiei (Eurostat), la cererea acesteia, informații privind cheltuielile referitoare la orice excluderi din listă, exprimate ca o proporție din cheltuielile totale acoperite de IAPC, suficient pentru a evalua respectarea prezentului regulament;
            
         
               (b)
            
            
               raportează Comisiei (Eurostat) bunurile și serviciile devenite recent semnificative atunci când ele sunt identificate și, dacă este necesar, motivele pentru care nu a fost inclus pe listă un bun sau serviciu devenit recent semnificativ, suficient pentru a evalua respectarea prezentului regulament;
            
         
               (c)
            
            
               monitorizează incidența modificărilor calității și ajustările făcute, suficient pentru a demonstra respectarea prezentului regulament și furnizează Comisiei (Eurostat), la cererea acesteia, informațiile respective;
            
         
               (d)
            
            
               stabilesc și țin la zi o definire clară a eșantionului țintă și realizează controale ale observării prețurilor și estimărilor acestora, suficient pentru a asigura respectarea prezentului regulament. Ele furnizează Comisiei (Eurostat), la cererea acesteia, informațiile necesare pentru evaluarea și asigurarea respectării prezentului regulament;
            
         
               (e)
            
            
               atunci când este utilizată o formulă de calcul diferită de cea prezentată la alineatul (1) din anexa II la prezentul regulament, furnizează Comisiei (Eurostat), la cererea acesteia, informații privind efectele utilizării formulei alternative respective pentru perioadele de timp și agregatele elementare selectate, suficient pentru evaluarea respectării prezentului regulament;
            
         
               (f)
            
            
               furnizează Comisiei (Eurostat), la cererea acesteia, detalii privind eșantioanele țintă, suficiente pentru a evalua respectarea prezentului regulament, precum și date statistice sumare privind reprezentativitatea și precizia eșantioanelor, suficiente pentru a permite Comisiei (Eurostat) să facă propuneri de standarde minime de eșantionare pentru includerea în Revizia IAPC cerută în conformitate cu articolul 15 din Regulamentul (CE) nr. 2494/95, revizie scadentă în luna octombrie 1997.
            
         III.   DISPOZIȚII FINALE
   Articolul 10
   Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 septembrie 1996.
      
         
            Pentru Comisie
         
         Yves-Thibault DE SILGUY
         
         
            Membru al Comisiei
         
      
   
   
      (1)  JO L 257, 27.10.1995, p. 1.
   
      (2)  JO L 181, 28.6.1989, p. 47.
   ANEXA I
   Aria de cuprindere inițială a bunurilor și serviciilor în IAPC include următoarele categorii și subcategorii:
   
      
   
               Cod
            
            
               COICOP/IAPC
            
         
               01.
            
            
               ALIMENTE ȘI BĂUTURI NEALCOOLICE
            
         
               01.1
            
            
               Alimente
            
         
               01.1.1
            
            
               Pâine și cereale
            
         
               01.1.2
            
            
               Carne
            
         
               01.1.3
            
            
               Pește
            
         
               01.1.4
            
            
               Lapte, brânză și ouă
            
         
               01.1.5
            
            
               Uleiuri și grăsimi
            
         
               01.1.6
            
            
               Fructe
            
         
               01.1.7
            
            
               Legume, inclusiv cartofi și alte legume înrudite cu cartoful
            
         
               01.1.8
            
            
               Zahăr, gem, miere, siropuri, ciocolată și produse de cofetărie
            
         
               01.1.9
            
            
               Produse alimentare, neclasificate în altă parte
            
         
               01.2
            
            
               Băuturi nealcoolice
            
         
               01.2.1
            
            
               Cafea, ceai și cacao
            
         
               01.2.2
            
            
               Ape minerale, băuturi răcoritoare și sucuri
            
         
               02.
            
            
               BĂUTURI ALCOOLICE ȘI TUTUN
            
         
               02.1
            
            
               Băuturi alcoolice
            
         
               02.1.1
            
            
               Spirtoase
            
         
               02.1.2
            
            
               Vin
            
         
               02.1.3
            
            
               Bere
            
         
               02.2
            
            
               Tutun
            
         
               02.2.1
            
            
               Tutun
            
         
               03.
            
            
               ÎMBRĂCĂMINTE ȘI ÎNCĂLȚĂMINTE
            
         
               03.1
            
            
               Îmbrăcăminte
            
         
               03.1.1
            
            
               Materiale pentru confecții
            
         
               03.1.2
            
            
               Articole de îmbrăcăminte
            
         
               03.1.3
            
            
               Alte articole și accesorii de îmbrăcăminte
            
         
               03.1.4
            
            
               Curățare chimică, reparare și închiriere de articole de îmbrăcăminte
            
         
               03.2
            
            
               Încălțăminte
            
         
               03.2.1
            
            
               Pantofi și alte articole de încălțăminte
            
         
               03.2.2
            
            
               Întreținerea, repararea și închirierea de încălțăminte
            
         
               04.
            
            
               LOCUINȚĂ, APĂ, ELECTRICITATE, GAZ ȘI ALȚI COMBUSTIBILI
            
         
               04.1
            
            
               Chirii efective pentru locuință
            
         
               04.1.1
            
            
               Chirii efective plătite de chiriași
            
         
               04.1.2
            
            
               Alte chirii efective
            
         
               04.3
            
            
               Întreținerea și reparațiile obișnuite ale locuinței
            
         
               04.3.1
            
            
               Produse pentru întreținerea și reparațiile obișnuite ale locuinței
            
         
               04.3.2
            
            
               Servicii pentru întreținerea și reparațiile obișnuite ale locuinței
            
         
               04.4
            
            
               Alte servicii legate de locuință
            
         
               04.4.1A
            
            
               Colectarea gunoiului – consumatorii plătesc conform consumului
            
         
               04.4.2.A
            
            
               Servicii de canalizare – consumatorii plătesc conform consumului
            
         
               04.4.3A
            
            
               Furnizarea apei – consumatorii plătesc conform consumului
            
         
               04.4.4
            
            
               Alte servicii legate de locuință, neclasificate în altă parte
            
         
               04.5
            
            
               Electricitate, gaz și alți combustibili
            
         
               04.5.1
            
            
               Electricitate
            
         
               04.5.2
            
            
               Gaz
            
         
               04.5.3
            
            
               Combustibili lichizi
            
         
               04.5.4
            
            
               Combustibili solizi
            
         
               04.5.5
            
            
               Apă caldă, abur și gheață
            
         
               05.
            
            
               MOBILIER, ECHIPAMENT CASNIC ȘI ÎNTREȚINERE CURENTĂ A LOCUINȚEI
            
         
               05.1
            
            
               Mobilă, mobilier și decorațiuni, covoare, alte articole de acoperit podeaua și repararea lor
            
         
               05.1.1
            
            
               Mobilă și mobilier
            
         
               05.1.2
            
            
               Covoare și alte articole de acoperit podeaua
            
         
               05.1.3
            
            
               Repararea mobilei, mobilierului și a articolelor de acoperit podeaua
            
         
               05.2
            
            
               Textile casnice
            
         
               05.2.1
            
            
               Textile casnice
            
         
               05.3
            
            
               Aparate de încălzit și gătit, frigidere, mașini de spălat și aparate casnice mari similare, inclusiv montaj și reparații
            
         
               05.3.1
            
            
               Aparate casnice mari, electrice sau neelectrice
            
         
               05.3.2
            
            
               Aparate casnice electrice mici
            
         
               05.3.3
            
            
               Repararea aparatelor casnice
            
         
               05.4
            
            
               Articole de sticlărie, articole pentru servit masa și ustensile casnice
            
         
               05.4.1
            
            
               Articole de sticlărie, articole pentru servit masa și ustensile casnice
            
         
               05.5
            
            
               Unelte și echipament pentru casă și grădină
            
         
               05.5.1
            
            
               Unelte și echipament de dimensiuni mari
            
         
               05.5.2
            
            
               Unelte de dimensiuni mici și diverse accesorii
            
         
               05.6
            
            
               Bunuri și servicii pentru întreținerea curentă a locuinței
            
         
               05.6.1
            
            
               Bunuri casnice de uz curent
            
         
               05.6.2
            
            
               Servicii menajere și de îngrijire a locuinței
            
         
               06.A
            
            
               SĂNĂTATE – bunuri plătite de consumator și nerambursate
            
         
               06.1A
            
            
               Produse medicale și farmaceutice și aparate și echipamente terapeutice - plătite de consumator și nerambursate
            
         
               06.1.1A
            
            
               Preparate și produse farmaceutice - plătite de consumator și nerambursate
            
         
               06.1.2A
            
            
               Alte produse medicale - plătite de consumator și nerambursate
            
         
               06.1.3A
            
            
               Aparate și echipamente terapeutice - plătite de consumator și nerambursate
            
         
               07.
            
            
               TRANSPORT
            
         
               07.1
            
            
               Achiziționare de autovehicule
            
         
               07.1.1A
            
            
               Automobile noi
            
         
               07.1.1B
            
            
               Automobile la mâna a doua
            
         
               07.1.2
            
            
               Motociclete
            
         
               07.1.3
            
            
               Biciclete
            
         
               07.2
            
            
               Funcționarea echipamentului de transport personal
            
         
               07.2.1
            
            
               Piese de schimb și accesorii
            
         
               07.2.2
            
            
               Combustibili și lubrifianți
            
         
               07.2.3
            
            
               Întreținere și reparații
            
         
               07.2.4
            
            
               Alte servicii cu privire la echipamentul de transport personal - folosind convențiile SEC (Sistemul European de Conturi) (1)
               
            
         
               07.3
            
            
               Servicii de transport
            
         
               07.3.1
            
            
               Transport de pasageri pe calea ferată
            
         
               07.3.2
            
            
               Transport rutier de pasageri
            
         
               07.3.3
            
            
               Transport aerian de pasageri
            
         
               07.3.4
            
            
               Transport maritim și fluvial de pasageri
            
         
               07.3.5
            
            
               Alte servicii de transport achiziționate
            
         
               08.
            
            
               COMUNICAȚII
            
         
               08.1.
            
            
               Comunicații
            
         
               08.1.1
            
            
               Servicii poștale
            
         
               08.1.2
            
            
               Telefon și echipament de telefax
            
         
               08.1.3
            
            
               Servicii de telefon, telegraf și telefax
            
         
               09.
            
            
               RECREERE ȘI CULTURĂ
            
         
               09.1
            
            
               Echipamente și accesorii, inclusiv reparații
            
         
               09.1.1
            
            
               Echipamente pentru recepționarea, înregistrarea și reproducerea sunetelor și imaginilor
            
         
               09.1.2
            
            
               Echipament fotografic și cinematografic și instrumente optice
            
         
               09.1.3
            
            
               Echipament de prelucrare a datelor
            
         
               09.1.4
            
            
               Alte produse importante de folosință îndelungată pentru recreere și cultură
            
         
               09.1.5
            
            
               Jocuri, jucării și ocupații în timpul liber, echipament pentru sport, camping și recreere în aer liber
            
         
               09.1.6
            
            
               Aparatură de înregistrat pentru imagini și sunet
            
         
               09.1.7
            
            
               Grădinărit
            
         
               09.1.8
            
            
               Animale de companie
            
         
               09.1.9
            
            
               Repararea echipamentului și accesoriilor pentru recreere și cultură
            
         
               09.2
            
            
               Servicii recreative și culturale
            
         
               09.2.1
            
            
               Servicii recreative și culturale de grup
            
         
               09.2.2
            
            
               Alte servicii recreative și culturale
            
         
               09.3
            
            
               Ziare, cărți și articole de papetărie
            
         
               09.3.1
            
            
               Cărți
            
         
               09.3.2
            
            
               Ziare și reviste
            
         
               09.3.3
            
            
               Diverse materiale tipărite
            
         
               09.3.4
            
            
               Materiale de papetărie și desen
            
         
               09.4
            
            
               Pachete de vacanță - cu excepția asigurării de călătorie
            
         
               09.4.1
            
            
               Pachete de vacanță - cu excepția asigurării de călătorie
            
         
               10.A
            
            
               EDUCAȚIE – de obicei plătită de consumatori în statele membre
            
         
               11.
            
            
               HOTELURI, CAFENELE ȘI RESTAURANTE
            
         
               11.1
            
            
               Servicii de catering
            
         
               11.1.1
            
            
               Restaurante și cafenele
            
         
               11.1.2
            
            
               Cantine
            
         
               11.2
            
            
               Servicii de cazare – în interiorul statului membru
            
         
               11.2.1
            
            
               Servicii de cazare – în interiorul statului membru
            
         
               12.
            
            
               DIVERSE BUNURI ȘI SERVICII
            
         
               12.1
            
            
               Îngrijire personală
            
         
               12.1.1
            
            
               Saloane de coafură și cosmetică
            
         
               12.1.2
            
            
               Aparate, articole și produse cosmetice
            
         
               12.2
            
            
               Bunuri personale, neclasificate în altă parte
            
         
               12.2.1
            
            
               Bijuterii, ceasuri de masă și de mână
            
         
               12.2.2
            
            
               Alte bunuri personale
            
         
               12.4A
            
            
               Asigurare
            
         
               12.4.2A
            
            
               Asigurare legată de locuință – asigurarea bunurilor incluse
            
         
               12.4.4A
            
            
               Asigurare legată de transport – asigurare auto – cu excepția asigurării de călătorie
            
         
               12.5A
            
            
               Servicii bancare, neclasificate în altă parte – cu excepția plății dobânzii și a comisioanelor exprimate ca procent din valoarea de tranzacție
            
         
               12.5.1A
            
            
               Servicii bancare, neclasificate în altă parte – cu excepția plății dobânzii și a comisioanelor exprimate ca procent din valoarea de tranzacție
            
         
               12.6
            
            
               Alte servicii, neclasificate în altă parte
            
         
               12.6.1
            
            
               Alte servicii, neclasificate în altă parte
            
         
      (1)  Sistemul European de Conturi, SEC 1995.
   ANEXA II
   Formule folosite în calculul agregatelor elementare
   1.   Pentru calculul indicilor de preț pentru agregate elementare se utilizează fie raportul mediilor aritmetice ale prețurilor, fie raportul mediilor geometrice ale acestora, unde pt este prețul curent, pb este prețul de referință, iar n numărul de astfel de prețuri folosit în agregatul elementar. Poate fi folosită și o formulă alternativă, cu condiția ca aceasta să satisfacă criteriul de comparabilitate înscris în articolul 7.
   2.   Media aritmetică a prețurilor relativenu ar trebui folosită în mod normal, deoarece poate împiedica satisfacerea criteriului de comparabilitate. Poate fi folosită în mod excepțional, făcându-se însă dovada că îndeplinește cerința de comparabilitate.
   3.   Indicele de preț pentru un agregat elementar poate fi calculat ca un indice în lanț, folosind una dintre formulele prezentate mai sus, la alegere. De exemplu, folosind raportul mediilor aritmetice:
   I tb =·…,
   unde Pi
      t reprezintă cotația de preț de ordin i pentru un agregat elementar dat în perioada t, iar st reprezintă un eșantion de prețuri obținut pentru agregatul elementar în perioada t. Acest eșantion poate fi, în practică, actualizat lunar, sau, când prețurile nu pot fi obținute, pe perioade mai lungi de timp. Dacă, între perioada de bază b și perioada t nu are loc nici o completare, Itb devine tb =, un simplu raport al mediilor aritmetice (în mod similar se va calcula folosind formula mediei geometrice prezentată anterior). Media aritmetică a prețurilor relative nu va fi folosită atunci când înlănțuirea este mai frecventă decât anual.